વિનોદ ભટ્ટના સૌથી નાના ભાઇ ઉપેન્દ્ર ભટ્ટે જણાવ્યું હતું કે, એ કમિટમેન્ટના માણસ હતા. એક વખતે એક કાર્યક્રમનું કમિટમેન્ટ આપેલું. કાર્યક્રમના દિવસે સવારે સાત વાગ્યે અમારી એકની એક બહેનનું અવસાન થયું. એટલે અમને ફોન કર્યો કે, એકની એક બહેનના મોટા ભાઇ તરીકે આવવું પડે, પણ કાર્યક્રમ માટે પણ કમિટમેન્ટ આપેલું છે. એ દસ વાગ્યાના કાર્યક્રમમાં ગયા. લોકોને બે કલાક સુધી પેટ પકડીને હસાવ્યા અને છેલ્લી બે મિનિટમાં કહ્યું કે, આજે મારી એકની એક બહેન જતી રહી છે, ત્યારે લોકોની આંખમાં આંસુ હતાં.